
Narva Linnavalitsuse 29.07.2009 korralduse nr 855-k 

„Munitsipaaleluruumi Hariduse 16-8 Narvas 

võõrandamisele  mittekuuluvaks  tunnistamine“ 
kehtetuks tunnistamine

1. Asjaolud ja menetluse käik

Narva linna omandis olev ühetoaline korter aadressil Hariduse 16-8, Narvas (üldpind 33,8 m2) on vabanenud seoses eelmiste üürnikku üürilepingust ülesütlemisega ja käesoleval ajal on asustamata. Nimetatud munitsipaalkorter anti  üürile  linna saabunud spetsialistidele.
Kuna vajab Hariduse 16 elamu kompleksset remonti ning samuti korteri nr. 8 tehniline seisund nõuab linnalt rahalisi vahendeid, siis linn on hüvitatud vähendada oma osalus selles majas. Arvestades nimetatud korteri üldandmeid, iseloomustust ja tehnilist seisukorda on otstarbekas võõrandada munitsipaaleluruum Hariduse 16-8 suulisel avalikul enampakkumisel. 
Nimetatud munitsipaaleluruum on tunnistatud Narva Linnavalitsuse 29.07.2009. a.  korraldusega nr 855-k võõrandamisele  mittekuuluvaks.
Ülaltoodust lähtuvalt tuleb tunnistada kehtetuks eelpoolnimetatud Narva Linnavalitsuse 29.07.2009. a. korraldus nr 855-k.
Antud küsimus oli arutusel Narva Linnavalitsuse eluasemekomisjoni 17.09.2009. a istungil, mis toimus kirjalikus menetluses ja kus otsustati teha Narva Linnavalitsusele ettepanek tunnistada eelpoolmainitud Narva Linnavalitsuse korraldus kehtetuks ja võõrandada  munitsipaaleluruum asukohaga Hariduse 16-8 Narvas suulisel avalikul enampakkumisel. 

2. Õiguslikud alused

Haldusmenetluse seaduse (edaspidi HMS) § 64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

HMS § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

Vastavalt Narva Linnavolikogu 23.12.2004. a määruse nr 61/47 „Narva linna omandis olevate eluruumide valdamise, kasutamise ja käsutamise kord” punktile 14 (01.01.2009 jõustunud redaktsioonis) võib Narva Linnavalitsus oma korraldusega määrata võõrandamisele mittekuuluvateks eluruumid seoses viimaste lammutamise, renoveerimise, üürilepingu alusel kasutamisega või linna huvidest tulenevalt muudel mõjuvatel põhjustel. Seega eluruumi määramine võõrandamisele kuuluvaks on ka Narva Linnavalitsuse pädevuses.  
HMS § 70 lõike 1 kohaselt kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. Antud juhul tuleb Narva Linnavalitsuse 29.07.2009 korralduse nr 855-k „Munitsipaaleluruumi Hariduse 16-8 Narvas võõrandamisele mittekuuluvaks tunnistamine” kehtetuks tunnistamine vormistada linnavalitsuse korraldusega.
3. Otsus

Tunnistada kehtetuks Narva Linnavalitsuse 29.07.2009 korraldus nr 855-k „Munitsipaaleluruumi Hariduse 16-8 Narvas võõrandamisele  mittekuuluvaks  tunnistamine“.  
4. Rakendussätted 

4.1. Narva Linnakantseleil teha korraldus teatavaks Narva Linnavalitsuse Linnavara- ja majandusametile.

4.2.  Korraldus jõustub seadusega sätestatud korras.

4.3.  Korraldust võib vaidlustada, esitades kaebuse Tartu Halduskohtu Jõhvi kohtumajja 30 päeva jooksul arvates korralduse teatavakstegemist.

